***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 69-1/2020.

***Jegyzőkönyv***

***Készült***: Kup Község Önkormányzat képviselő-testülete 2020. február 13-án 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő (5 fő)

Tanácskozási joggal részt vett: Kissné Szántó Mária jegyző

**Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1.) Kup Község Önkormányzata 2020. évi költségvetésének elfogadása.

2.) Szociális étkezés intézményi térítési díjának felülvizsgálata

3.) Az Önkormányzat 2020. évi munkaterve

4.) Kötelező felvételt biztosító általános iskolai körzetek véleményezése

5.) Pápakörnyéki Önkormányzatok Feladatellátó Társulás Társulási Megállapodásának módosítása

6.) Támogatási kérelmek

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **1.) Kup Község Önkormányzata 2020. évi költségvetésének elfogadása**

**Előadó: Varga Imre polgármester**

**Varga Imre polgármester**  megállapította, hogy az előterjesztést a képviselők a meghívóval együtt kézhez kapták. . (Jkv. 3. melléklete) Kérte a képviselőket a véleménynyilvánításra, javasolta a tervezet elfogadását.

A képviselők részletesen megbeszélték a tervezetet, kérdéseket tettek fel, a kormányzati funkciók, bevételi jogcímek ismertetésére, mivel első ciklusukat töltik, így a megnevezések, az egyes jogcímek tartalma még nem ismertek számukra.

A polgármester kérte a képviselőket az Önkormányzat 2020.évi költségvetésével kapcsolatos szavazásra:

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzata Képviselő-testületének**

**1/2020. (II.24.) önkormányzati rendelete**

**Az Önkormányzat 2020. évi költségvetéséről**

(A rendelet jegyzőkönyv 4. melléklete)

**2.) Szociális étkezés intézményi térítési díjának felülvizsgálata**

**Előadó: Varga Imre polgármester**

**Varga Imre polgármester** megállapította, hogy az előterjesztés anyagát a képviselők a meghívóval együtt kézhez kapták. (jkv. 5. melléklete) Szóbeli kiegészítésként elmondta, hogy 2019. évben szeptember 1-től emelkedtek az étkezési díjak, a konyhát üzemeltető vállalkozó kérelmezte az emelést, ezért emelkedik az intézményi térítési díj is.

Hozzászólás nem volt, a képviselők az előterjesztéssel egyetértettek.

A polgármester először az önköltség meghatározására vonatkozó határozati javaslatról kérte a képviselőket a szavazásra:

Kup Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**2/2020. (II.13.) KT határozat**

Kup Önkormányzat Képviselő-testülete a szociális étkezés 1 adagra jutó önköltségét 2020. április 1-től 720 Ft összegben állapítja meg.

A határozathozatalt követően a polgármester kérte a képviselőket a szociális étkezés intézményi térítési díjának meghatározására vonatkozó rendelet-tervezettel kapcsolatos szavazásra:

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Kup község Önkormányzat Képviselő-testületének 2/2020. (II.24.) önkormányzati rendelete a**

**a személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 3/2009.(IV.16.) rendelet módosításáról.**

(rendelet és egységes szerkezete a jkv. 6.melléklete)

1. **3.) Az Önkormányzat 2020. évi munkaterve**

**Előadó: Varga Imre polgármester**

1. **Varga Imre polgármester** megállapította, hogy a 2020. évi munkatervet a képviselők a meghívóval együtt kézhez kapták. (jkv. 7. melléklete). Elmondta, hogy a munkaterv elsősorban a kötelező napirendeket tartalmazza, de természetesen ha döntésre van szükség, a képviselő-testületi ülés bármikor összehívható.
2. Kérte a véleményeket, javasolta a tervezet elfogadását.
3. Hozzászólás nem volt, a polgármester kérte a képviselőket a szavazásra:
4. Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi határozatot hozta:
5. **3/2020. (II.13.) KT határozat**
6. Kup Község Önkormányzat Képviselő-testülete az Önkormányzat 2020. évi munkatervét az előterjesztés szerint elfogadja.
7. Felkéri a képviselő-testület a polgármestert, hogy ülések összehívásáról gondoskodjon.
8. **Felelős:** polgármester
9. **Határidő:** folyamatos
10. **4.) Kötelező felvételt biztosító általános iskolai körzethatár véleményezése**

**Előadó: Varga Imre polgármester**

**Varga Imre polgármester** megállapította, hogy a képviselők a napirend anyagát a meghivóval együtt kézhez kapták. (jkv. 8. melléklete)

Kérte a véleményeket.

Hozzászólás nem volt, a polgármester kérte a képviselőket szavazásra:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**4/2020. (II.13.) KT határozat**

Kup Község Önkormányzat Képviselő-testülete egyetért azzal, hogy Kup község teljes közigazgatási területére vonatkozóan a kötelező felvételt biztosító általános iskola: Kastély Német Nemzetiségi Nyelvoktató Általános Iskola - idegen nyelvű neve: Schloss Deutsche Nationalitätenschule - 8596 Pápakovácsi Fő utca 20.)

A képviselő-testület felkéri a polgármestert, hogy a döntésről a Pápai Tankerületi Központot értesítse.

**Felelős:** polgármester

**Határidő:** 2020. február 15.

**5.) Pápakörnyéki Önkormányzatok Feladatellátó Társulása Társulási Megállapodás módosítása**

**Előadó: Varga Imre polgármester**

**Varga Imre polgármester** megállapította, hogy a képviselők az előterjesztés anyagát a meghívóval együtt kézhez kapták. (jkv. 9. melléklete) Javasolta a módositás elfogadását.

Hozzászólás nem volt.

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**5/2020. (II.13.) KT határozat**

Kup Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 20. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** azonnal

**Felelős:** polgármester

1. **6.) Vegyes ügyek: Támogatási kérelmek**
2. **a) Medicopter Alapítvány támogatási kérelme**

**Előadó: Varga Imre polgármester**

**Varga Imre polgármester** ismertette a támogatás iránti kérelmet. (jkv. 10. melléklete), 10.000 Ft támogatást javasol.

A képviselők a javaslattal egyetértettek, a polgármester kérte a testület tagjait a szavazásra.

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**6/2020. (II.13.) KT határozat**

Kup Község Önkormányzat Képviselő-testülete a Medicopter Alapítvány részére 10.000 Ft támogatást nyújt.

Felkéri a képviselő-testület a polgármestert, hogy a megállapodás megkötéséről, majd aláírását követően a támogatás átutalásáról gondoskodjon.

**Felelős**: polgármester

**Határidő**: 2020. február 28.

**b.) Rákóczi Szövetség támogatási kérelme**

**Előadó: Varga Imre polgármester**

**Varga Imre polgármester** ismertette a kérelmet, kérte a képviselőket a javaslattételre. (kérelem a jkv. 11.melléklete)

**Szanyi Pál alpolgármester** a kérelem elutasítását javasolta.

A képviselők a javaslattal egyetértettek, a polgármester kérte a testület tagjait a szavazásra.

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**7/2020. (II.13.) KT határozat**

Kup Község Önkormányzat Képviselő-testülete a Rákóczi Szövetség támogatás iránti kérelmét elutasítja.

Felkéri a képviselő-testület a polgármestert, hogy a döntésről kérelmezőt értesítse.

**Felelős**: polgármester

**Határidő**: 2020. február 28.

**c.) Gróf Eszterházy Kórház Jövőjéért támogatási kérelme**

**Előadó: Varga Imre polgármester**

**Varga Imre polgármester** ismertette a kérelmet, kérte a képviselőket a javaslattételre. (kérelem a jkv. 12.melléklete)

A képviselők egyhangúan a kérelem elutasítását javasolták.

A polgármester kérte a testület tagjait a szavazásra.

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**8/2020. (II.13.) KT határozat**

Kup Község Önkormányzat Képviselő-testülete a Gróf Eszterházy Kórház Jövőjéért Alapítvány támogatási kérelmét elutasítja.

Felkéri a képviselő-testület a polgármestert, hogy a döntésről kérelmezőt értesítse.

**Felelős**: polgármester

**Határidő**: 2020. február 28.

**d.) Háromhatár Kulturális és Sportegyesület támogatási kérelme**

**Előadó: Varga Imre polgármester**

**Varga Imre polgármester** ismertette a kérelmet, javaslata 20 ezer forint támogatás biztosítása. (kérelem a jkv. 13.melléklete)

A képviselők a javaslattal egyetértettek, a polgármester kérte a testület tagjait a szavazásra.

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**9/2020. (II.13.) KT határozat**

Kup Község Önkormányzat Képviselő-testülete a Háromhatár és Kultúrális és Sportegyesület részére 20.000 Ft támogatást nyújt.

Felkéri a képviselő-testület a polgármestert, hogy a megállapodás megkötéséről, majd aláírását követően a támogatás átutalásáról gondoskodjon.

**Felelős**: polgármester

**Határidő**: 2020. február 28.

**e.) Pápai Rendőrkapitányság támogatási kérelme**

**Előadó: Varga Imre polgármester**

**Varga Imre polgármester** ismertette a kérelmet (kérelem a jkv. 14.melléklete) Nem javasolja a támogatást, inkább a körzeti megbízott részére biztosítsanak támogatást, egyeztetve Nóráp és Pápakovácsi községgel, illetve a körzeti megbízottal.

A képviselők a javaslattal egyetértettek, a polgármester kérte a testület tagjait a szavazásra.

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**10/2020. (II.13.) KT határozat**

Kup Község Önkormányzat Képviselő-testülete a Pápai Rendőrkapitányság részére nem nyújt támogatást.

Felkéri a képviselő-testület a polgármestert, hogy a döntésről a kérelmezőt értesítse.

**Felelős**: polgármester

**Határidő**: 2020. február 28.

A döntéseket követően a képviselők megbeszélték a 2020. február 29-ére tervezett falusi disznóvágás részleteit, kiosztották a feladatokat, majd a polgármester a képviselő-testület nyilvános ülését 19.30 órakor bezárta a képviselők zárt ülésen folytatták a munkát.

***k.m.f.***

Varga Imre Kissné Szántó Mária

polgármester jegyző